ئاستانىنىڭ يۇقىرى قوۋۇقىدىن كىرىشى بىلەنلا جېڭ گو سولانغان مەھبۇس ھارۋىسى ئېلىپ كېتىلدى. لى سى سولانغان مەھبۇس ھارۋىسى ئۇدۇللا دادخاھ مەھكىمىسىگە ئېلىپ بېرىلدى. قىززىق، ھېچ سوئال-سوراقمۇ قىلىشمىدى، پەقەت دادخاھ ۋەزىرى چىقىپ لى سى بىلەن كۆرۈشۈپ، چىن بېگىنىڭ كەلگىندىلەرنى چىن بەگلىكىدىن    قوغلاپ چىقىرىش خۇسۇسىدىكى يارلىقىنى جاكارلىدى، لى سى چۇ بەگلىكىدىن كەلگەن تالىب بولغاچقا، قوغلانغانلار تىزىملىكىدە ئىدى، ئۇنىڭ كۆپ يىللاردىن بۇيانقى دەريا-ئېقىن خىزمىتىنى جاپا چېكىپ ئىشلىگەنلىك ھەققى-ھۆرمىتى ئۈچۈن ئوردىدىن بىر ئات، ئون سەر ئالتۇن يوللۇق بېرىلىپ، ئىككى كۈن ئىچىدە چىن بەگلىكىدىن ئايرىلىشى بۇيرۇلغان ئىدى.